Kristina Norman on sündinud Tallinnas 1979. aastal, kus elab ja töötab praegugi. Ta on õppinud Eesti Kunstiakadeemias ja töötanud kunstiõpetajana, hetkel on Normanil valmimas täispikk dokumentaalfilm Eesti Vabadussõja monumendi autoritest. Alates 2006. aastast osaleb rahvusvahelistel näitustel ja festivalidel: 2006. aastal esindas Eestit Modern Art Oxford galeriiprogrammis "Arrivals>Art from the New Europe" dokumentaalfilmiga "Pribaldid"; 2007. aastal esines Tallinna Noorte Kunstnike Biennaalil eksperimentaalse dokumentaalfilmiga "Monoliit", 2008. aastal osales 5. Berliini kaasaegse kunsti biennaalil pseudodokumentaaliga "Geniaalsuse väli".